ବଡ଼ ଖବର: ମାର୍ଚ୍ଚ ପରେ ଅଚଳ ହୋଇଯିବ ୧୦୦, ୧୦ ଓ ୫ ଟଙ୍କିଆ ପୁରୁଣା ନୋଟ୍! ଆରବିଆଇ ସୂଚନା ଦେଲା– News18 Odia\nହୋମ୍ » ଓଡ଼ିଶା ନ୍ୟୁଜ୍ » ଓଡ଼ିଶା»ବଡ଼ ଖବର: ମାର୍ଚ୍ଚ ପରେ ଅଚଳ ହୋଇଯିବ ୧୦୦, ୧୦ ଓ ୫ ଟଙ୍କିଆ ପୁରୁଣା ନୋଟ୍! ଆରବିଆଇ ସୂଚନା ଦେଲା\n୧୦୦, ୧୦ ଓ ୫ ଟଙ୍କାର ପୁରୁଣା ନୋଟକୁ ନେଇ ବଡ଼ ଖବର ଆସିଛି । ରିଜର୍ଭ ବ୍ୟାଙ୍କ ଅଫ୍ ଇଣ୍ଡିଆ (Reserve Bank of India) ସୂଚନା ଦେଇଛି ଯେ ଖୁବ ଜଲ୍ଦି ଏହି ନୋଟଗୁଡିକୁ ଅଚଳ କରା ଯାଇପାରେ ।\nମାର୍ଚ୍ଚ ପରେ ଅଚଳ ହୋଇଯିବ ୧୦୦, ୧୦ ଓ ୫ ଟଙ୍କିଆ ପୁରୁଣା ନୋଟ୍!\nLast Updated: January 24, 2021, 9:34 AM IST\nନୂଆଦିଲ୍ଲୀ: ୧୦୦, ୧୦ ଓ ୫ ଟଙ୍କାର ପୁରୁଣା ନୋଟକୁ ନେଇ ବଡ ଖବର ଆସିଛି । ରିଜର୍ଭ ବ୍ୟାଙ୍କ ଅଫ୍ ଇଣ୍ଡିଆ (Reserve Bank of India) ସୂଚନା ଦେଇଛି ଯେ ଖୁବ ଜଲ୍ଦି ଏହି ନୋଟଗୁଡିକୁ ଅଚଳ କରା ଯାଇପାରେ । ମାର୍ଚ୍ଚ ପରେ ଆରବିଆଇ ଏହି ସମସ୍ତ ପୁରୁଣା ନୋଟକୁ ଅଚଳ କରିପାରେ । ତେବେ ଏହି ବାବଦରେ ଆରବିଆଇ ଆନୁଷ୍ଠାନିକ ଭାବେ କିଛି କହିନାହିଁ । ରିଜର୍ଭ ବ୍ୟାଙ୍କ ଅଫ୍ ଇଣ୍ଡିଆ ଆସିଷ୍ଟାଣ୍ଟ ଜେନେରାଲ୍ ମ୍ୟାନେଜର ବି ମହେଶ କହିଛନ୍ତି ଯେ ଆରବିଆଇ ଏହି ପୁରୁଣା ନୋଟଗୁଡିକର ସିରିଜ୍ ପ୍ରତ୍ୟାହାର ପାଇଁ ଯୋଜନା କରୁଛି ।\nମନି କଣ୍ଟ୍ରୋଲର ଖବର ଅନୁଯାୟୀ ବି ମହେଶ ଜିଲ୍ଲା ସ୍ତରୀୟ ସୁରକ୍ଷା କମିଟି- DLSC ବୈଠକରେ ଏହା କହିଛନ୍ତି । ବାସ୍ତବରେ ୧୦୦ ଟଙ୍କା, ୧୦ ଟଙ୍କା ଓ ୫ ଟଙ୍କାର ପୁରୁଣା ନୋଟ୍ ବଦଳରେ ନୂଆ ନୋଟ୍ ପ୍ରଚଳନ ହୋଇସାରିଛି । ଏପରି ପରିସ୍ଥିତିରେ ଯଦି ପୁରୁଣା ନୋଟଗୁଡିକ ବନ୍ଦ ହୋଇଯାଏ ତେବେ ଲୋକଙ୍କ ପାଖରେ କୌଣସି ଅସୁବିଧା ହେବ ନାହିଁ ।\nସାଧାରଣ ଜନତାଙ୍କର କୌଣସି ଅସୁବିଧା ହେବ ନାହିଁ\nଭାରତୀୟ ରିଜର୍ଭ ବ୍ୟାଙ୍କ କହିଛି ଯେ ବିମୁଦ୍ରୀକରଣ ସମୟରେ ଲୋକମାନେ ବହୁତ ଅସୁବିଧାର ସମ୍ମୁଖୀନ ହୋଇଥିଲେ । ତେବେ ଏଥର ଆରବିଆଇ ନିଶ୍ଚିତ କରିବ ଯେ ଯେତେ ପୁରୁଣା ନୋଟ୍ ପ୍ରଚଳିତ ଅଛି ସେତିକି ନୂଆ ନୋଟ୍ ମାର୍କେଟକୁ ପ୍ରଥମେ ଆସିଯିବ । ତେଣୁ ଲୋକମାନଙ୍କର କୌଣସି ଅସୁବିଧା ନାହିଁ । ଏବଂ ଏହି ସିରିଜ୍ ହଠାତ୍ ବନ୍ଦ ହେବ ନାହିଁ ।\nଜାଣନ୍ତୁ କ'ଣ କହିଛି ଆରବିଆଇ?\nଯେତେବେଳେ ୨୦୧୯ ରେ ରିଜର୍ଭ ବ୍ୟାଙ୍କ ୧୦୦ ଟଙ୍କିଆ ନୋଟ୍ ଜାରି କରିଥିଲା । ସେତେବେଳେ ଏହା ସ୍ପଷ୍ଟ ହୋଇଥିଲା ଯେ 'ପୂର୍ବରୁ ଦିଆଯାଇଥିବା ୧୦୦ ଟଙ୍କିଆ ନୋଟ୍ ମଧ୍ୟ ଆଇନଗତ ଟେଣ୍ଡର ଭାବରେ ଜାରି ରହିବ' । ଏହା ବ୍ୟତୀତ ୮ ନଭେମ୍ବର ୨୦୧୬ ରେ ବିମୁଦ୍ରୀକରଣ ପରେ କେନ୍ଦ୍ରୀୟ ବ୍ୟାଙ୍କ ୨,୦୦୦ ଟଙ୍କା ବ୍ୟତୀତ ୨୦୦ ଟଙ୍କା ନୋଟ୍ ମଧ୍ୟ ଜାରି କରିଥିଲା ।\nନକଲି ନୋଟକୁ ରୋକିବା ଲକ୍ଷ୍ୟ\nଆରବିଆଇ ସମୟ ସମୟରେ ପୁରୁଣା ନୋଟ୍ ପ୍ରତ୍ୟାହାର କରିଥାଏ ଓ ନୂତନ ନୋଟ୍ ଜାରି କରେ । ନକଲି ନୋଟ୍ ବନ୍ଦ କରିବା ପାଇଁ ଆରବିଆଇ ଏହି ପଦକ୍ଷେପ ନେଇଛି । ସରକାରୀ ଘୋଷଣା ପରେ ବନ୍ଦ ହୋଇଥିବା ସମସ୍ତ ପୁରୁଣା ମୁଦ୍ରା ନୋଟ୍ ଗୁଡିକ ବ୍ୟାଙ୍କରେ ଜମା କରିବାକୁ ପଡିଥାଏ ।